ଜଗତସିଂହପୁର ମୁଖ୍ୟାଳୟଠାରୁ ୩ କିଲୋମିଟର ଦୂର ପୁନାଗାଁ ବି ଚଳିତ ବର୍ଷ ବିନା ଭକ୍ତ ଓ ବିନା ପ୍ୟାଣ୍ଡେଲରେ ଖାଁ ଖାଁ ମନେ ହେଉଛି ।
କରୋନା ଯୋଗୁଁ ଜିଲ୍ଲା ପ୍ରଶାସନ ପୂଜାରେ କଟକଣା ଲଗାଇଥିବାରୁ ବଙ୍ଗୀୟ ପରିବାର ଓ ସେମାନଙ୍କର ସମ୍ପର୍କୀୟମାନେ ଚଳିତ ବର୍ଷ ପୂଜାରେ ଉପସ୍ଥିତ ନାହାନ୍ତି ।
ଗତ ୫୦୦ ବର୍ଷ ହେଲାଣି ଶହ ଶହ ବଙ୍ଗୀୟ ପରିବାର ପୁନାଗାଁଠାରେ ପାରମ୍ପରିକ ରୀତିନୀତିରେ ଦେବୀ ଦୂର୍ଗାଙ୍କ ଆରାଧନା କରିଥାନ୍ତି ।
ଏହି ମାଟିରେ ପୂର୍ବତନ ଶିକ୍ଷାମନ୍ତ୍ରୀ ତଥା ବିଜେପି ନେତା ସମୀର ଦେ, ସ୍ୱାଧୀନତା ସଂଗ୍ରାମୀ ତଥା ସାଂସଦ ପ୍ରିୟନାଥ ଦେ, ଜାତୀୟ କବି ବୀରକିଶୋର ଦାସ, କୃଷ୍ଣଚନ୍ଦ୍ର ମଲ୍ଲିକ ପ୍ରମୁଖ ଜନ୍ମ ନେଇଥିଲେ ।
ପ୍ରତିବର୍ଷ ଦୂର୍ଗାପୂଜା ଅବସରରେ ବିଜେପି ନେତା ସମୀର ଦେ ଓ ତାଙ୍କ ପରିବାର ଦୂର୍ଗାପୂଜା ପାଳନ କରିବାକୁ ଗାଁକୁ ଆସିଥାନ୍ତି ।
କେବଳ ଦେ ନୁହଁନ୍ତି ଆଖପାଖ ଅଞ୍ଚଳର ସମସ୍ତ ବଙ୍ଗୀୟ ପରିବାର ସଦସ୍ୟ ଓ ସେମାନଙ୍କ ସମ୍ପର୍କୀୟମାନେ ପୂଜା ଅବସରରେ ନିଜ ନିଜର ଗାଁକୁ ଫେରିଥାନ୍ତି ।
ଯାହାକି ଆମ ଆଗ୍ରହ ଓ ଉତ୍ସାହକୁ ଭାଙ୍ଗି ଦେଇଛି । ପ୍ରତିବର୍ଷ ପୂଜା ସମୟରେ ମୋ ପରିବାରର ସଦସ୍ୟ, ମୋ ବାପାଙ୍କ ପରିବାରର ସଦସ୍ୟ, ଆମର ସମସ୍ତ ସମ୍ପର୍କୀୟ ଏକାଠି ହୋଇଥାନ୍ତି ।
ବଙ୍ଗୀୟ ସମ୍ପ୍ରଦାୟର ଅନ୍ୟ ଜଣେ ମହିଳା ସୁମିତ୍ରା ଦେ କହିଛନ୍ତି; ପ୍ରତିବର୍ଷ ଦୂର୍ଗାପୂଜା ଅବସରରେ ଆମେ ନୂଆ ଶାଢ଼ୀ ଓ ଅଳଙ୍କାର ପିନ୍ଧି ମା'ଙ୍କ ଆରାଧନା କରୁ ।
ସମସ୍ତେ ନୂଆ ପୋଷାକ ପିନ୍ଧନ୍ତି । ସମ୍ପୂର୍ଣ୍ଣ ଗାଁ ଉତ୍ସବ ମୁଖର ହୋଇଉଠେ । ମାତ୍ର ଚଳିତ ବର୍ଷ କରୋନା ଆମ ସମସ୍ତଙ୍କ ମୁହଁରୁ ଖୁସି ଛଡ଼ାଇ ନେଇଛି ।
